जी हां, कल डॉक्टर अरविंद मिश्र की पोस्ट बड़ी चर्चित रही....जैसे अदाकारा ,शायरा वैसे ब्लागरा/चिट्ठाकारा क्यों नहीं?...ब्लॉगर बिरादरी ने खुल कर इस पर अपनी राय रखी...डॉक्टर साहब के मुताबिक एक मोहतरमा ने उनसे ये सवाल पूछा था...न जाने क्यों मोहतरमा के इस सवाल में मुझे गंभीरता कम मौज ज़्यादा दिखाई दी...अब कोई इन मोहतरमा से ही पूछे...उर्दू में महिला को सम्मान देना हो तो मोहतरमा कहते हैं, इसी तरह पुरुष को जनाब कहा जाता है...अब कोई ये सवाल करने लगे जिस तरह मोहतरमा होता है, उस तरह पुरुष को मोहतर क्यों नहीं कहा जाता....मोहतर...सुनने में ही कितना बुरा लगता है...